[{"text_idx": "#000000", "text": "Meie klassis on olnud sel o\u0303ppeaastal mitmeid ha\u0308id tulemusi:"}, {"text_idx": "#000001", "text": "Hendrik Jaska \u2013 piirkonnavoor 2.koht, u\u0308leriigiline voor 2.koht"}, {"text_idx": "#000003", "text": "Liisi Vidder \u2013 piirkonnavoor 5.koht"}, {"text_idx": "#000004", "text": "Ako Monticelli \u2013 piirkonnavoor 5.koht"}, {"text_idx": "#000007", "text": "Meie klassi meeskond \u2013 3. koht"}, {"text_idx": "#000010", "text": "Kinos ka\u0308ik koos B klassiga"}, {"text_idx": "#000011", "text": "Ka\u0308isime koos paralleelklassiga vaatamas filmi nimega \u201eTagurpidi Torn\u201c, mis ra\u0308a\u0308kis Kristjanist ning tema so\u0303pradest Arielist, Loorest, Mia-Margotist ja Siimust kes elasid va\u0308ikses alevikus ja kus ko\u0303ige lo\u0303busam tegevus oli vanas tehases ringi kolada, aga kui see neil a\u0308ra keelatati ja nad keeldu eirasid lo\u0303ppes see o\u0303nnetusega, mis tekitas laste vahel probleeme ning pani nad proovile. Film oli huvitav ja mo\u0303tlema panev ning ko\u0303ige ta\u0308htsamad mo\u0303tted, mis va\u0308lja toodi olid, et ole oma valikutega ettevaatlik ja a\u0308ra lase teistel end alati mo\u0303jutada vaid tee seda, mis on o\u0303ige."}, {"text_idx": "#000012", "text": "20. mail toimus meil esmaabikursus kooli vo\u0303imlas. Esmaabikursusel o\u0303ppisime klassiga kuidas aidata teist kui keegi hakkab la\u0308mbuma, tekib ninaverejooks,kui keegi minestab ja kuidas siduda teisele sidet peale. Me ko\u0303ik saime ka proovida teha su\u0308damemassaaz\u030ci esmaabi nukule ja o\u0303ppisime, kuidas aidata so\u0303pra kui ta la\u0308mbub toidu peale. Meil ko\u0303igil on tulevikus need teadmised ja oskused kindlasti va\u0308ga kasulikud ja vajalikud."}, {"text_idx": "#000013", "text": "17. mail toimus kooli aulas lastevanematele mo\u0303eldud kevadkontsert. Peol lauldi palju ilusaid laule ning esinesid koorid ja ka meie klassi tu\u0308drukute ansambel. Samuti esinesid mo\u0303ned solistid ning 6. klasside rahvatantsu ru\u0308hm esitas paar tantsu. Selle kontserdi jaoks na\u0308hti palju vaeva ning loodetavasti ja\u0308id ka kuulajad ning vaatajad sama rahule kui laval olevad esinejad."}, {"text_idx": "#000014", "text": "17. mail ka\u0308isime u\u0308hiskonnao\u0303petusetunni raames klassiga Euroopa Elamuskeskuses. Ra\u0308vala puiesteel asuvas keskuses saab o\u0303ppida Euroopa Parlamendi, Euroopa Liidu ja veel teistegi asjade kohta.Meile na\u0308idati ko\u0303igepealt u\u0308ht videot, mis seletas u\u0308ldiselt a\u0308ra mis on Euroopa Liit ja milleks see u\u0308ldse olemas on. Filmisaal oli u\u0308mmargune, 360 kraadise ekraaniga. Hiljem pidime tegema va\u0308ikesed grupid ja ta\u0308itma koos to\u0308o\u0308lehte. Selle ta\u0308itmiseks pidime otsima infot riikide ja parlamendi liikmete kohta. Info otsimiseks saime kasutada sealseid interaktiivseid infostende. Kuigi selle keskuse ku\u0308lastamise aeg oli meil lu\u0308hike, saime me teada uut Euroopa liidu ja selle juhtimise kohta."}, {"text_idx": "#000015", "text": "Teisipa\u0308eval tegelesime kirjanduse tunnis raamatuga nimega \u201cAugud\u201d mis oli meil kohustuslik lugemine. Lu\u0308hidalt ra\u0308a\u0308kis raamat, kuidas u\u0308ks poiss la\u0308ks karistuseks Rohelise Ja\u0308rve laagrisse auke kaevama, iga pa\u0308ev. Laagris tegelikult polnud u\u0308htegi ja\u0308rve ja igal pool oli va\u0308ga kuiv ja palav. Tunnis me lahendasime u\u0308lesandeid raamatu kohta ja hiljem moodustasime ru\u0308hmad. Iga ru\u0308hm sai loosiga u\u0308he olukorra raamatust ja me pidime selle olukorra kohta na\u0308idendi tegema. Ko\u0303ige parem na\u0308idend ha\u0308a\u0308letamise teel oli Iirise, Rihardi ja Alfredi ru\u0308hma na\u0308idend."}, {"text_idx": "#000016", "text": "Me ka\u0308sime klassiga Jo\u0303ela\u0308htmel ja Ja\u0308galas looduse avastamise o\u0303ppeka\u0308igul. Kui kohale jo\u0303udsime, siis jagati meid kaheks ru\u0308hmaks. Ko\u0303igepealt uuris esimene ru\u0308hm koos giidiga Jo\u0303ela\u0308hme metsalust ning tutvusime erinevate puudega. Pa\u0308rast saime looduses piknikut pidada ning merea\u0308a\u0308rde minna. Seal otsisime loodusvarasid \u2013 teokarpe, vetikaid jne. Meile korraldati huvitav ma\u0308ng. Saime endale kaardi ja pidime viie minutiga leidma kaardil olevaid asju. Pa\u0308rast na\u0308itasime teistele, mida leidsime ja uurisime internetist selle liigi vo\u0303i taime kohta juurde. Enne mere a\u0308a\u0308rest lahkumist tuletasime meelde erinevaid loomi ja linde. Samuti saime teada, et randtiir on va\u0308ga ohtlik lind. Kui teda segada vo\u0303i liikuda la\u0308rmakalt liiga pesa la\u0308hedale, siis vo\u0303ib ta sind ru\u0308nnata. Pa\u0308rast mo\u0303ningast looduseavastamist ja Linnama\u0308e hu\u0308droelektrijaamaga tutvumist saime kokku teise grupiga ning so\u0303itsime lo\u0303puks Ja\u0308gala joa juurde. Saime teada Ja\u0308gala joa u\u0308mbruse ajalugu ning vaatlesime juga la\u0308hemalt. Tagasiteel saime bussis kuulda giidilt palju huvitavat Eesti looduse kohta."}]